Már Másson hefur stundað fjölbreyttar rannsóknir á sviði sem kallast nanólæknisfræði . Kítósan hefur einnig verið notað í nanóagnir fyrir lyfjagjöf og genalækningar og það getur stuðlað að endurmyndun beinvefjar og grætt sár . Már hefur einnig rannsakað kítósanafleiður sem eiga að bæta aðgengi líftæknilyfja að blóðrásinni í gegnum lungu eftir gjöf með innöndun . Í samstarfi við verkfræðinga og stærðfræðinga innan Háskóla Íslands hefur rannsóknarhópur Más þróað stærðfræðileg hermilíkön sem notuð eru við tölvuútreikninga til að spá fyrir um lyfjagjöf úr lækningatækjum , þar á meðal um losun lyfja úr sílkonstoðtækjum í gegnum húð og úr gerviaugasteinum í augu . Framtíðarmarkmið Más eru meðal annars að skilja betur hvernig lyfjaefni sem byggja á nanótækni virka og sameina gerð stærðfræðilegra spálíkana og hönnun slíkra lyfja . Már Másson lauk BS-prófi í efnafræði frá Háskóla Íslands árið 1987 , kandídatsprófi í lífrænni efnafræði frá Kaupmannahafnarháskóla og síðan doktorsprófi í verkfræði , með líftækni sem sérsvið , frá Tækniháskóla Tókýóborgar 1995 . Hann hefur starfað við Lyfjafræðideild Háskóla Íslands frá árinu 1995 og varð prófessor í lyfjaefnafræði árið 2005 . Jafnframt því að vera prófessor við Háskóla Íslands hefur Már verið formaður stjórnar Watanabe-styrktarsjóðsins við Háskóla Íslands .